578 46 



er ringe (jlr. Lig. 13), saa ur det at vente, at Farverne ved aftagende Synsvinkel ville vise 

 ganske de samme Forandringer i Farvetone, sorn gjøre sig gjældende , naar Synsvinklen er 

 konstant, medens Belysningen synker indtil Umærkelighed. Men en saadan Overensstem- 

 melse synes at finde Sted, idet Auberts Angivelser ret vel stemme med Chodins Iagt- 

 tagelser over Variationerne i Farvetone ved aftagende Belysning. 1 ) Afvigelserne ere i al 

 Fald ikke større, end at de kunne forklares derved, at disse Forskere have benyttet for- 

 skjellige Pigmenter til deres Undersøgelser. Om det saa end er det karakteristiske Omslag 

 fra rosa til gult, saa anfører C.hodin en lignende Iagttagelse ved stærkt formindsket 

 Belysning-). 



Som allerede tidligere berørt, har det ingenlunde været min Hensigt med denne 

 Afhandling at udtømme alle herhen hørende Problemer. Disse rejse sig paa ethvert Punkt 

 i en saadan .Mangfoldighed, at det har været forbundet med Vanskelighed at isolere et 

 enkelt af dem, for ved dets Behandling at give en Forestilling om den praktiske Betydning 

 og Anvendelse af Irradiationstheorien. Jeg tror derfor heller ikke at have naaet væsenlig 

 andet, end al antyde Muligheden af en exakt Løsning af flere af de fysiologiske — eller 

 vel rettere psykofysiske — Problemer, som, forlængst rejste, have maattet hvile i aarevis, 

 fordi de ere saa komplicerede, at de ikke kunne løses ad ren experimental Vej. Men det 

 er mit Haab, at det skal lykkes mig at gjennemføre en Undersøgelse paa i det mindste 

 nogle af disse Punkter. 



') Über die Abhängigkeit der Farbenenipfimlung von der Lichtstarke, pag. li 11'. 

 3 1 Anf. Skrift, pag. 13. 



